cyanic-selkie/wikianc huggingface dataset:
Χαρακτήρες των ταινιών Scream
Σίντνεϊ Πρέσκοτ
Η Νεβ Κάμπελ κέρδισε το Saturn Award Α' Γυναικείου Ρόλου το 1996 για την ερμηνεία της στο Scream και το MTV Movie Award Καλύτερης Γυναικείας Ερμηνείας το 1998 για το Scream 2. Πριν πάρει το ρόλο της Σίντνεϊ Πρέσκοτ, η Κάμπελ πρωταγωνιστούσε στη δραματική, νεανική τηλεοπτική σειρά Σπίτι για Πέντε (Party of Five). Παλαιότερα ήταν σχεδόν ανήκουστο να δοθεί ένας πρωταγωνιστικός ρόλος για ταινία τρόμου σε καθιερωμένο τηλεοπτικό πρόσωπο αλλά ακολοθούμενη της συμμετοχής της Κόρτνεϊ Κοξ, αυτή η τακτική άρχισε να χρησιμοποιείται όλο και συχνότερα στις ταινίες τρόμου που ακολούθησαν. Ο Γουές Κρέιβεν θεωρεί, ότι η παρουσία τους βοήθησαν στο προφίλ της ταινίας και στην προσέλκυση μεγάλης μερίδας γυναικείου κοινού.
Ντουάιτ "Ντιούι" Ράιλι
thumb|right|150px|Ο [[Ντέιβιντ Αρκέτ στο πλατό του Scream 4.]] Ο Ντουάιτ "Ντιούι" Ράιλι είναι ο αναπληρωτής σερίφης του Γούντσμπορο, αδερφός της Τέιτουμ Ράιλι και φίλος της Σίντνεϊ Πρέσκοτ. Μετά από μια σειρά δολοφονιών που αρχίζει να διαπράττεται, ο Ντιούι βοηθάει στην έρευνα ενώ έρχεται πιο κοντά με την Γκέιλ Γουέδερς. Στο φινάλε του Scream μαχαιρώνεται από το δολοφόνο στην πλάτη αλλά επιβιώνει. Επιστρέφει στο Scream 2, αλλά το μαχαίρωμα στην προηγούμενη ταινία του προκάλεσε ζημιά στο νεύρο με αποτέλεσμα το ένα του χέρι να είναι αδύναμο και να κουτσαίνει. Ταξιδεύει μέχρι το κολέγιο Γουίντσορ για να βοηθήσει τη Σίντνεϊ όταν μια νέα σειρά δολοφονιών αρχίζει. Δέχεται επίθεση από τον Ghostface και μαχαιρώνεται ξανά, καταφέρνει όμως να επιβιώσει. Στο Scream 3, βοηθάει στην έρευνα για το νέο δολοφόνο και είναι αυτός που τελικά τον σκοτώνει, πυροβολώντας τον στο κεφάλι. Αργότερα κάνει πρόταση γάμου στην Γκέιλ, την οποία η Γκέιλ αποδέχεται. Στο Scream 4 οι δυο τους είναι παντρεμένοι και επέστρεψαν στο Γούντσμπορο για να γίνει ο Ντιούι ο νέος σερίφης. Όταν μια νέα σειρά δολοφονιών ξεσπά στην επέτειο των φόνων που διέπραξαν οι Μπίλι και Στου δεκαπέντε χρόνια πριν, αναλαμβάνει την έρευνα μαζί με την αναπληρωτή σερίφη Τζούντι Χικς ενώ ταυτόχρονα παλεύει να σώσει την τεταμένη σχέση του με την Γκέιλ. Μετά τον τραυματισμό της Γκέιλ από τον Ghostface, το ζευγάρι λύνει τις διαφορές του. Στο πέμπτο μέρος της σειράς, ο Ντιούι και η Γκέιλ χωρίζουν. Αφού σώζει την Τάρα Κάρπεντερ από τη δολοφονία στο νοσοκομείο, ο Ghostface τον μαχαιρώνει στο στομάχι αιφνιδιαστικά, τραβώντας το μαχαίρι μέσα από τον κορμό του, προκαλώντας τον θάνατό του.
Ο Ντιούι στο αρχικό σενάριο του Scream δεν επιβίωνε, αλλά ο Γουές Κρέιβεν γύρισε μια πρόσθετη σκηνή όπου ο χαρακτήρας επιβιώνει και μπαίνει μέσα σε ένα ασθενοφόρο. Μετά τη θετική αντίδραση του κοινού στις δοκιμαστικές προβολές για το χαρακτήρα του Ντιούι, ο Κρέιβεν κράτησε τη σκηνή όπου ο Ντιούι επιβιώνει. Ο Αρκέτ αρχικά ήταν υποψήφιος για το ρόλο του Μπίλι Λούμις. Ωστόσο, ο χαρακτήρας του Ντιούι του άρεσε πάρα πολύ και ζήτησε να κάνει δοκιμαστικό για αυτόν το ρόλο, παρά την αντίδραση της παραγωγής ότι ο ρόλος του Ντιούι δεν του ταίριαζε εμφανισιακά. Ο Αρκέτ άλλαξε αισθητά το χαρακτήρα, κάτι το οποίο άρεσε στον Κρέιβεν και του έδωσε το ρόλο.
Λε Γκραι
Το Λε Γκραι (γαλλικά: Le Grais) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Χαρακτήρες των ταινιών Scream
Ντουάιτ "Ντιούι" Ράιλι
Στις πλασματικές ταινίες μέσα στις ταινίες "Stab" και "Stab 2", τον Ντιούι υποδύεται ο Ντέιβιντ Σουίμερ ενώ στο "Stab 3: Επιστροφή στο Γούντσμπορο" τον υποδύεται ο πλασματικός ηθοποιός Τομ Πρινζ. Ο Σουίμερ δεν εμφανίστηκε σε καμιά ταινία Scream.
Λε Γκραι
Οι κάτοικοί του είναι γνωστοί ως Γκραιζιέν (γαλλικά: Graisiens).
Χαρακτήρες των ταινιών Scream
Γκέιλ Γουέδερς
thumb|right|150px| Η [[Κόρτνεϊ Κοξ πρωταγωνιστούσε στη σειρά Friends όταν πήρε το ρόλο της Γκέιλ Γουέδερς]] Η Γκέιλ Γουέδερς είναι δημοσιογράφος και εργάζεται για την εκπομπή "Top Story". Πριν τα γεγονότα της πρώτης ταινίας, είχε κάνει ρεπορτάζ για τη δολοφονία της Μορίν Πρέσκοτ και την επακόλουθη δίκη του ανθρώπου που καταδικάστηκε, Κότον Γουίρι, κατά την διάρκεια της οποίας αμφισβήτησε την κατάθεση της Σίντνεϊ Πρέσκοτ. Στο Scream επιστρέφει στο Γούντσμπορο για να καλύψει τις δολοφονίες. Στο φινάλε της ταινίας, ο κάμεραμαν της Κένι δολοφονείται και η ίδια τρακάρει με τον βαν, πιστεύοντας ότι είναι νεκρή. Αργότερα επιστρέφει και γίνεται μάρτυρας της αποκάλυψης των δολοφόνων του Μπίλι Λούμις και του Στου Μάχερ. Βοηθάει τη Σίντνεϊ να σκοτώσει τον Μπίλι και μετά τα γεγονότα της ταινίας, η Γκέιλ γράφει ένα βιβλίο με θέμα τους φόνους του Γούντσμπορο. Στο Scream 2 πηγαίνει στο κολέγιο Γουίντσορ ώστε να κάνει ρεπορτάζ για τη νέα σειρά δολοφονιών και αργότερα βλέπει το Ντιούι να δολοφονείται και η ίδια να πυροβολείται από τον Μίκι, έναν από τους δολοφόνους. Επιβιώνει και βοηθά τη Σίντνεϊ να σκοτώσει τον Μίκι. Στο Scream 3 ταξιδεύει μέχρι το Χόλιγουντ εξαιτίας των νέων δολοφονιών. Στο τέλος της ταινίας δέχεται την πρόταση γάμου που της έκανε ο Ντιούι. Στο Scream 4 η Γκέιλ είναι παντρεμένη με τον Ντιούι και παλεύει να γράψει το καινούριο της βιβλίο με θέμα τις δολοφονίες του Ghostface, οι οποίες έχουν μετατραπεί σε σειρά ταινιών με τίτλο "Stab". Στην προσπάθειά της να αναθερμάνει τη δημοσιογραφική της καριέρα, ερευνά τις νέες δολοφονίες αλλά δέχεται επίθεση από τον Ghostface και τραυματίζεται σοβαρά. Λύνει τις διαφορές της με τον Ντιούι και μαζί συμφωνούν να δουλέψουν τη σχέση τους.
Στις πλασματικές ταινίες μέσα στις ταινίες "Stab" την Γκέιλ υποδύεται η πλασματική ηθοποιός Τζένιφερ Τζολί.
Λε Γκραι
Παραπομπές
Κατηγορία:Κοινότητες της Ορν
Χαρακτήρες των ταινιών Scream
Γκέιλ Γουέδερς
Η ΚόρτνεΪ Κοξ πρωταγωνιστούσε στη δημοφιλή τηλεοπτική σειρά Friends όταν πήρε το ρόλο της Γκέιλ Γουέδερς στο Scream. Η Μπρουκ Σιλντς και η Τζανίν Γκαροφάλο ήταν οι αρχικές επιλογές για το ρόλο ενώ η ίδια η Κοξ δεν ήταν καν στις υποψήφιες. Εξαιτίας του ρόλου της χαριτωμένης Μόνικα στο Friends, η παραγωγή δεν πίστευε ότι μπορούσε να υποδυθεί την επιθετική και αδίστακτη Γκέιλ Γουέδερς. Η Κοξ όμως, ήθελε πολύ να υποδυθεί το ρόλο της "σκύλας" δημοσιογράφου ειδικά λόγω του χαρακτήρα της Μόνικα στη σειρά και πίεσε σκληρά την παραγωγή μέχρι να της δώσουν το ρόλο.
Ghostface
Ο Ρότζερ Λ. Τζάκσον δανείζει τη φωνή του στον Ghostface σε όλες τις ταινίες της σειράς και επιλέχθηκε μετά από πολλές εβδομάδες κάστινγκ. Ο Τζάκσον επρόκειτο να χρησιμοποιηθεί μόνο προσωρινά και να αντικατασταθεί η φωνή του στο post production, αλλά ο Κρέιβεν πίστευε ότι φωνή του είχε μια πραγματική κακία και έτσι αποφάσισε να την συμπεριλάβει στην ταινία καθώς και σε αυτές που ακολούθησαν. Για να βοηθήσει την ερμηνεία των ηθοποιών, ο Τζάκσον δεν συναντήθηκε ποτέ μαζί τους, εμποδίζοντάς τους να συνδέουν ένα πρόσωπο με την απειλητική φωνή. Ο Τζάκσον ωστόσο, βρισκόταν στο πλατό και σε κάθε σκηνή που οι ηθοποιοί του μιλάνε στο τηλέφωνο, μιλάνε στην πραγματικότητα σε αυτόν.
Scream (1996)
To Scream είναι η πρώτη ταινία της σειράς. Ένα χρόνο πριν τα γεγονότα της ταινίας, η Μορίν Πρέσκοτ δολοφονήθηκε από τον Κότον Γουίρι. Κατά τη διάρκεια της ταινίας, η πλασματική πόλη Γούντσμπορο δέχεται επίθεση από έναν μασκοφόρο δολοφόνο, ο οποίος ως κύριο στόχο έχει τη Σίντνεϊ Πρέσκοτ, κόρη της Μορίν. Ο αναπληρωτής σερίφης Ντιούι Ράιλι αναλαμβάνει την έρευνα των δολοφονιών ενώ η δημοσιογράφος Γκέιλ Γουέδερς κάνει το ρεπορτάζ της. Η Σίντνεϊ, το αγόρι της Μπίλι Λούμις και οι φίλοι τους Τέιτουμ Ράιλι, Στου Μάχερ και Ράντι Μικς προσπαθούν να επιβιώσουν των επιθέσεων. Στο φινάλε αποκαλύπτεται ότι οι δολοφόνοι είναι δύο, ο Μπίλι και ο Στου, οι οποία παραδέχονται ότι σκότωσαν τη Μορίν και παγίδευσαν τον Κότον. Η Σίντνεϊ καταφέρνει να τους σκοτώσει και τους δύο.
Κέισι Μπέκερ
Η Κέισι Μπέκερ είναι μια έφηβη κοπέλα που ζει στο Γούντσμπορο και είναι πρώην κοπέλα του Στου Μάχερ. Μετά από ένα παράξενο και απειλητικό τηλεφώνημα, καλείται να απαντήσει σε ένα παιχνίδι ερωτήσεων που αφορούν ταινίες τρόμου ώστε να σώσει το αγόρι της Στιβ. Όταν σε μια ερώτηση δίνει λάθος απάντηση, ο Στιβ δολοφονείται και για να σώσει τη δική της τη ζωή πρέπει να απαντήσει σε άλλη μια ερώτηση. Όταν αρνείται να συνεχίσει το παιχνίδι, ο δολοφόνος Ghostface την κυνηγά και τελικά τη σκοτώνει, αφήνοντάς την κρεμασμένη και ξεκοιλιασμένη από ένα δέντρο.
Στην πλασματική ταινία μέσα στην ταινία "Stab" την Κέισι υποδύεται η Χέδερ Γκράχαμ.
Η Μπάριμορ ήταν ήδη επιτυχημένη ηθοποιός όταν πήρε μέρος στο Scream. Αρχικά επρόκειτο να υποδυθεί τη Σίντνεϊ Πρέσκοτ αλλά λόγω άλλων επαγγελματικών υποχρεώσεων δεν μπορούσε να αναλάβει τον πρωταγωνιστικό ρόλο και έτσι ζήτησε να υποδυθεί τον πολύ μικρότερο ρόλο της Κέισι Μπέκερ.
Μπίλι Λούμις
Ο Μπίλι Λούμις είναι ένας έφηβος που ζει στο Γούντσμπορο, το αγόρι της Σίντνεϊ Πρέσκοτ και λάτρης των ταινιών τρόμου. Όταν μια σειρά δολοφονιών ξεσπά, ο Μπίλι γίνεται ο κύριος ύποπτος όταν βρίσκεται στο σπίτι της Σίντνεϊ λίγο μετά την απόπειρα δολοφονίας της. Λίγο αργότερα όμως αθωώνεται καθώς τα στοιχεία δείχνουν άλλους χαρακτήρες ύποπτους για τις δολοφονίες. Κατά τη διάρκεια ενός πάρτι στο σπίτι του Στου Μάχερ, αυτός και η Σίντνεϊ τα ξαναβρίσκουν και κάνουν έρωτα πριν ο Μπίλι μαχαιρωθεί από τον Ghostface. Ο τραυματισμένος Μπίλι επιχειρεί να βοηθήσει τη Σίντνεϊ αλλά μόλις πάρει στα χέρια του το όπλο, αποκαλύπτει ότι αυτός είναι ο δολοφόνος και πυροβολεί τον Ράντι Μικς. Ο Στου παραδέχεται ότι είναι ο συνεργός του Μπίλι και μαζί αποκαλύπτουν ότι σκότωσαν της μητέρα της Σίντνεϊ, Μορίν, ένα χρόνο πριν. Ως κίνητρο ο Μπίλι χρησιμοποίησε την εγκατάλειψη της μητέρας του εξαιτίας της σχέσης του πατέρα του με τη Μορίν. Με τη βοήθεια της Γκέιλ, η Σίντνεϊ σκοτώνει τον Μπίλι και τον Στου. Στο Scream 2 η μητέρα του Μπίλι, η κυρία Λούμις θέλοντας να πάρει εκδίκηση για το θάνατο του γιου της επιχειρεί να σκοτώσει τη Σίντνεϊ. Στο Scream 3, ο Ρόμαν Μπρίτζερ αποκαλύπτει ότι αυτός παρακίνησε τον Μπίλι να σκοτώσει τη Μορίν, δείχνοντάς του στοιχεία της παράνομης σχέσης της με τον πατέρα του. Στο Scream (2022), αποκαλύπτεται ότι ο Μπίλι απάτησε την Σίντνεϊ, έγινε πατέρας μιας κόρης ονόματι Σαμ Κάρπεντερ (την οποία δεν γνώριζε) και εμφανίζεται στα οράματά της σε όλη την ταινία, ενθαρρύνοντάς την να αντισταθεί στους δολοφόνους που προσπαθούσαν να την δολοφονήσουν, και έτσι οι παραισθήσεις προβάλλουν τις εικόνες του Μπίλι όπως θα ήθελε ο καλός άνθρωπος του Σαμ.
Στην πλασματική ταινία μέσα στην ταινία "Stab" τον Μπίλι υποδύεται ο Λουκ Γουίλσον.
Οι Κέβιν Πάτρικ Γουόλς και Τζάστιν Γουάλιν ήταν υποψήφιοι για ρόλο πριν καταλήξει τελικά στον Όλριτς. Στο Γουόλς δόθηκε ο μικρός ρόλος του Στιβ Ορθ.
Τέιτουμ Ράιλι
thumb|right|150px|Η [[Ρόουζ Μακ Γκάουαν|Ρόουζ ΜακΓκόουαν θεωρήθηκε η πιο κατάλληλη για το ρόλο της Τέιτουμ Ράιλι.]]
Η Τέιτουμ Ράιλι είναι μια έφηβη κοπέλα που ζει στο Γούντσμπορο. Είναι η κολλητή της Σίντνεϊ Πρέσκοτ, το κορίτσι του Στου Μάχερ και η αδερφή του Ντιούι Ράιλι. Μετά το ξέσπασμα των δολοφονιών η Τέιτουμ προσπαθεί να βοηθήσει τη Σίντνεϊ να ξεφύγει από τα μέσα ενημέρωσης καθώς οι δολοφονίες συμπίπτουν με την επέτειο θανάτου της μητέρας της, Μορίν. Το αγόρι της Τέιτουμ, Στου, διοργανώνει ένα πάρτι στο σπίτι του, στο οποίο ο Ghostface θα κάνει την εμφάνισή του και επιτίθεται στην Τέιτουμ στο γκαράζ. Η Τέιτουμ προσπαθεί να διαφύγει αλλά παγιδεύεται στην πόρτα του γκαράζ. Ο δολοφόνος θα σηκώσει την πόρτα και ο λαιμός της Τέιτουμ θα σπάσει, σκοτώνοντάς την.
Ο θάνατός της, όπως της Κέισι Μπέκερ και του Κένι προκάλεσε διαμάχη μεταξύ του Γουές Κρέιβεν και της Κινηματογραφικής Ένωσης Αμερικής (MPAA). Ο Κρέιβεν αναγκάστηκε να μικρύνει το πλάνο με τον διαλυμένο λαιμό της Τέιτουμ. Η Μελίντα Κλάρκι και η Ρεμπέκα Γκέιχαρτ ήταν υποψήφιες για το ρόλο πριν τελικά δοθεί στην ΜακΓκόουαν, καθώς η παραγωγή θεώρησε ότι ήταν η πιο κατάλληλη.
Στούαρτ "Στου" Μάχερ
Ο Στούαρτ "Στου" Μάχερ είναι ένας έφηβος που ζει στο Γούντσμπορο. Είναι το αγόρι της Τέιτουμ Ράιλι και φίλος του Μπίλι Λούμις. Μετά τη δολοφονία της πρώην του Κέισι Μπέκερ, το σχολείο κλείνει και ο Στου αποφασίζει να διοργανώσει ένα πάρτι στο σπίτι του. Εκεί ο Ghostface θα σκοτώσει την Τέιτουμ. Στο φινάλε αποκαλύπτεται ότι ο Στου είναι ο δεύτερος δολοφόνος και συνεργός του Μπίλι. Ως κίνητρο ο Στου είχει την "υψηλή πίεση". Στην προσπάθειά του να σκοτώσει τη Σίντνεϊ, αυτή του ρίχνει μια τηλεόραση στο κεφάλι και τον σκοτώνει.
Ο Μάθιου Λίλαρντ κάνει μια κάμεο εμφάνιση στο Scream 2 σε ένα πάρτι. Ο Λίλαρντ αποκάλυψε το 2009, σε μια συνέντευξή του ότι ο Στου ήταν αρχικά ο δολοφόνος στο Scream 3, έχοντας επιζήσει και οργανώνοντας μια νέα σειρά δολοφονιών στη φυλακή με κύριο στόχο τη Σίντνεϊ. Μετά τη σφαγή στο λύκειο Κολουμπαϊν λίγο πριν αρχίσει η παραγωγή της ταινίας, το σενάριο απορρίφθηκε και ξαναγράφτηκε χωρίς το χαρακτήρα του και τη συγκεκριμένη πλοκή ώστε να αποφευχθεί η ανάπτυξη μιας ταινίας που να απεικονίζει βία και άγριες δολοφονίες σε ένα λύκειο. Πολλές από τις χιουμοριστικές ατάκες του χαρακτήρα του ήταν αυτοσχεδιασμός του Λίλαρντ. Ο Λίλαρντ πήρε το ρόλο κατά τύχη. Συνόδευε την τότε κοπέλα του σε μια άλλη οντισιόν που διεξαγόταν στο ίδιο κτίριο με τις οντισιόν του Scream, και εκεί η υπεύθυνη του κάστινγκ Λίζα Μπιτς, προσέγγισε τον Λίλαρντ, καθώς θεώρησε ότι διέθετε όλα τα χαρακτηριστικά του ρόλου, και του ζήτησε να κάνει δοκιμαστικό.
Ράντι Μικς
thumb|right|150px|Η Τζέιμι Κένεντι στο ρόλο του Ράντι Μικς εξηγούσε τους κανόνες των ταινιών τρόμου στις τρεις πρώτες ταινίες.
Ο Ράντι Μικς είναι ένας έφηβος που ζει στο Γούντσμπορο. Είναι φίλος της Σίντνεϊ Πρέσκοτ, για την οποία έχει τρυφερά αισθήματα και λάτρης των ταινιών τρόμου. Χρησιμοποιεί τις γνώσεις του για την πλοκή και τα κλισέ των ταινιών τρόμου για να καθορίσει τη σειρά δολοφονιών που συμβαίνει στο Scream, Scream 2 και Scream 3. Στην πρώτη ταινία, πυροβολείται από τον Μπίλι Λούμις, αλλά επιβιώνει. Στο Scream 2 φοιτά μαζί με τη Σίντνεϊ στο κολέγιο Γουίντσορ. Όταν οι δολοφονίες αρχίζουν ξανά, ο Ράντι κοροϊδεύει τον δολοφόνο ενώ του μιλάει στο τηλέφωνο. Ο δολοφόνος τον τραβά μέσα σε ένα βαν και τον μαχαιρώνει μέχρι θανάτου. Αργότερα αποκαλύπτεται ότι τον σκότωσε η κυρία Λούμις, επειδή ο Ράντι προσέβαλε τον γιο της, Μπίλι. Κάνει μια μικρή μεταθανάτια εμφάνιση στο Scream 3 σε ένα βίντεο όπου εξηγεί τους κανόνες της τριλογίας.
Στο αρχικό σενάριο του Scream, σε ένα εναλλακτικό φινάλε ο Ράντι ήταν αυτός που σκότωνε τον Μπίλι αντί της Σίντνεϊ και στο τέλος της ζητούσε να βγουν ραντεβού. Επίσης στο Scream 2 ο ρόλος του ήταν διαφορετικός. Δεν ήταν φοιτητής αλλά ο κάμεραμαν της Γκέιλ. Εξαιτίας όμως διαρροής του σεναρίου στο διαδίκτυο ο ρόλος του άλλαξε, αλλά ο θάνατός του παρέμεινε ο ίδιος. Οι Γουές Κρέιβεν και Έρεν Κρούγκερ ήθελαν να φέρουν το χαρακτήρα του Ράντι πίσω στο Scream 3, αποκαλύπτοντας ότι είχε επιβιώσει της επίθεσής του στη δεύτερη ταινία. Η ιδέα όμως απορρίφθηκε καθώς θεώρησαν ότι το κοινό δεν θα το πίστευε.
Η επιλογή για το ρόλο του Ράντι ήταν ανάμεσα στον Τζέιμι Κένεντι και τον Μπρέκιν Μέιερ, με την παραγωγή να προτιμάει τον Κένεντι, καθώς πίστευε ότι ήταν ο πιο κατάλληλος για το ρόλο. Ο Κένεντι όμως δεν είχε καμία σημαντική εμφάνιση στον κινηματογράφο πριν το Scream και το στούντιο προτιμούσε έναν πιο γνωστό ηθοποιό. Η επιμονή όμως της παραγωγής κατάφερε να πάρει το ρόλο ο Κένεντι.
Κότον Γουίρι
Ο Κότον Γουίρι είναι ο αρχικός ύποπτος που κατηγορήθηκε για το βιασμό και τη δολοφονία της Μορίν Πρέσκοτ, μητέρα της Σίντνεϊ. Τον αναγνώρισε η Σίντνεϊ, η οποία είδε κάποιον που νόμιζε ότι έμοιαζε με αυτόν. Αποκαλύπτεται ότι η Μορίν είχε παράνομη σχέση με τον Κότον πριν δολοφονηθεί από τους Μπίλι Λούμις και Στου Μάχερ, οι οποίοι ενοχοποίησαν τον Κότον. Στο Scream 2 ο Κότον προσπαθεί να αποκτήσει φήμη και δόξα μετά την αθώωσή του για το φόνο της Μορίν και πηγαίνει μέχρι το κολέγιο Γουίντσορ για να πείσει τη Σίντνεϊ να δώσουν από κοινού μια συνέντευξη. Αργότερα σώζει τη Σίντνεϊ από την κυρία Λούμις, μία εκ των δύο δολοφόνων Στο Scream 3 ο Κότον είναι πλέον διάσημος και έχει τη δική του τηλεοπτική εκπομπή. Αυτός και η κοπέλα του Κριστίν, στην εναρκτήρια σκηνή, δέχονται επίθεση από τον Ghostface και ο δολοφόνος απαιτεί να μάθει που βρίσκεται η Σίντνεϊ. Ο Ghostface τον σκοτώνει.
Στο αρχικό σενάριο του Scream 2, ο Κότον πιανόταν αιχμάλωτος από τους δολοφόνους Ντέρεκ, Χέιλι και κυρία Λούμις. Αφού η κυρία Λούμις σκοτώνει τους Ντέρεκ και Χέιλι, σκοπό είχε να ενοχοποιήσει τον Κότον για τις νέες δολοφονίες αλλά ο Κότον κατάφερνε να τη σκοτώσει. Αργότερα, επιχειρούσε να σκοτώσει τη Σίντνεϊ, θέλοντας να πάρει εκδίκηση για την λανθασμένη φυλάκισή του, σκεπτόμενος ότι τα στοιχεία τον παρουσιάζουν αθώο. Ο Κότον και η Σίντνεϊ μαχαιρώνει ο ένας τον άλλον αλλά η μοίρα τους παραμένει άγνωστη. Μετά τη διαρροή του σεναρίου στο διαδίκτυο, έγιναν εκτεταμένες αλλαγές στο σενάριο, αλλάζοντας σημαντικά την πλοκή.
Μορίν Πρέσκοτ
Η Μορίν Πρέσκοτ είναι η μητέρα της Σίντνεϊ Πρέσκοτ και σύζυγος του Νιλ Πρέσκοτ. Δολοφονείται ένα χρόνο πριν τα γεγονότα της πρώτης ταινίας. Είχε αρκετές εξωσυζυγικές σχέσεις, συμπεριλαμβανομένων και αυτών με τον Κότον Γουίρι και τον Χανκ Λούμις, πατέρα του Μπίλι. Ο Κότον καταδικάζεται για τη δολοφονία της. Στο Scream αποκαλύπτεται ότι ο Μπίλι Λούμις και ο Στου Μάχερ τη δολοφόνησαν και ενοχοποίησαν τον Κότον. Στο Scream 3, ο νέος Ghostface χρησιμοποιεί τη συσκευή που αλλάζει τη φωνή και φωτογραφίες της Μορίν για να "πειράξει" τη Σίντνεϊ και να την αναγκάσει να βγει από το κρησφύγετό της. Ο δολοφόνος είναι ο Ρόμαν Μπρίτζερ, ο οποίος αποκαλύπτει είναι γιος της Μορίν και έτσι ετεροθαλής αδερφός της Σίντνεϊ. Δύο χρόνια πριν γνωρίσει τον πάτερα της Σίντνεϊ, η Μορίν είχε πάει στο Χόλιγουντ για να γίνει ηθοποιός με το ψευδώνυμο Ρίνα Ρέινολντς. Στο Χόλιγουντ βιάστηκε και έμεινε έγκυος με τον Ρόμαν, τον οποίο έδωσε για υιοθεσία. Όταν ο ενήλικος πια Ρόμαν τη βρήκε, η Μορίν αρνήθηκε το γεγονός ότι κάποτε ήταν η Ρίνα Ρέινολντς και τον απέρριψε. Ο Ρόμαν τότε βιντεοσκόπησε τη σχέση της με τον Χανκ Λούμις και έδειξε το βίντεο στον Μπίλι, πείθοντάς τον να σκοτώσει τη Μορίν, βάζοντας έτσι σε κίνηση τα γεγονότα που συνέβησαν σε όλες τις ταινίες Scream.
Νιλ Πρέσκοτ
Ο Νιλ Πρέσκοτ είναι ο πατέρας της Σίντνεϊ Πρέσκοτ και χήρος της Μορίν Πρέσκοτ. Στο Scream φεύγει από το Γούντσμπορο για επαγγελματικούς λόγους και αργότερα εξαφανίζεται χωρίς κανένα ίχνος, αυξάνοντας τις υποψίες ότι μπορεί να είναι ο δολοφόνος. Στο φινάλε αποκαλύπτεται ότι οι Μπίλι Λούμις και Στου Μάχερ τον απήγαγαν και είχαν σκοπό να τον ενοχοποιήσουν για τις δολοφονίες που εκείνοι έκαναν. Ο Νιλ σώζεται από την κόρη του. Κάνει μια μικρή εμφάνιση στο Scream 3, σχολιάζοντας την απομόνωση της Σίντνεϊ και την απομάκρυνσή της από τους φίλους της.
Διευθυντής Χίμπρι
Ο Διευθυντής Χίμπρι είναι ο διευθυντής του λυκείου του Γούντσμπορο στο οποίο πηγαίνουν η Σίντνεϊ Πρέσκοτ και οι φίλοι της. Ενώ έχει αποφασίσει να κλείσει προσωρινά το λύκειο εξαιτίας των δολοφονιών, δέχεται επίθεση από τον Ghostface στο γραφείο του και τελικά δολοφονείται.
Η δολοφονία του Χίμπρι προστέθηκε στο σενάριο από τον παραγωγό της ταινίας Μπομπ Γουάνστιν, όταν συνειδητοποίησε ότι σε 30 σελίδες σεναρίου δεν συμβαίνει κανένας φόνος. Η προσθήκη αυτή έδωσε στον Κέβιν Γουίλιαμσον μια αφορμή να φύγουν οι έφηβοι από το πάρτι του Στου Μάχερ στο φινάλε της ταινίας, κάτι που δυσκόλευε πολύ τον Γουίλιαμσον. Η γλώσσα και οι επιθετικές κινήσεις που χρησιμοποίησε ο χαρακτήρας ήταν ένας από τους λόγους που η παραγωγή αναγκάστηκε να φύγει από το λύκειο της Σάντα Ρόζα, αφού το σχολικό συμβούλιο αποφάσισε να μην παραχωρήσει άδεια ώστε να πραγματοποιηθούν εκεί τα γυρίσματα, επειδή βρήκαν το περιεχόμενο της ταινίας απαράδεκτο.
Κένι Τζόουνς
Ο κομμένος λαιμός του Κένι ήταν μία από τις σκηνές που ο Γουές Κρέιβεν έπρεπε να επιμεληθεί μετά από απαίτηση της Κινηματογραφικής Ένωσης Αμερικής (MPAA) ώστε να μην δώσουν στην ταινία τον χαρακτηρισμό NC-17 (ακατάλληλο για ανηλίκους).
Scream 2
Το Scream 2 είναι η δεύτερη ταινία της σειράς. Η ταινία διαδραματίζεται δύο χρόνια μετά τα γεγονότα του πρώτου Scream και οι Σίντνεϊ Πρέσκοτ και Ράντι Μικς φοιτούν στο κολέγιο Γουίντσορ. Εν τω μεταξύ, έχει κυκλοφορήσει η ταινία "Stab", βασισμένη στους φόνους του Γούντσμπορο και μια νέα σειρά δολοφονιών από έναν μιμητή Ghostface ξεσπά. Ο νέος Ghostface επιτίθεται στη Σίντνεϊ και στους φίλους της, σκοτώνοντας τον Ράντι, τραυματίζοντας τον Ντιούι και στο φινάλε αποκαλύπτεται ότι οι δολοφόνοι είναι και πάλι δύο, ο συμμαθητής της Σίντνεϊ, Μίκυ και η κυρία Λούμις, η μητέρα του Μπίλι Λούμις, δολοφόνου της πρώτης ταινίας.
Ντέμπι Σολτ/Κυρία Λούμις
Στο αρχικό σενάριο του Scream 2, η κυρία Λούμις συνεργαζόταν με τους Χέιλι και Ντέρεκ και όχι με τον Μίκι, αλλά όπως και στο τελικό σενάριο, θα τους πρόδιδε και τελικά θα τους σκότωνε. Θα ενοχοποιούσε τον Κότον Γουίρι για τους φόνους, αλλά ο Κότον θα κατάφερνε να τη μαχαιρώσει και να τη σκοτώσει. Μετά τη διαρροή του σεναρίου στο διαδίκτυο, το σενάριο ξαναγράφτηκε, αφαιρώντας το συγκεκριμένο φινάλε.
Μίκι Αλτιέρι
Ο Μίκι Αλτιέρι είναι φοιτητής στο κολέγιο Γουίντσορ και ο κολλητός του Ντέρεκ. Όπως ο Ράντι Μικς, δείχνει έντονο ενδιαφέρον στις ταινίες τρόμου και στις συνέχειές τους. Στο φινάλε, αποκαλύπτεται ότι είναι ο δολοφόνος και συνεργός της κυρίας Λούμις. Ο Μίκι σκοτώνει τον Ντέρεκ, μπροστά στα μάτια της Σίντνεϊ. Δηλώνει ότι διέπραξε τους φόνους με σκοπό να συλληφθεί, πιστεύοντας ότι έτσι θα αποκτήσει δόξα για τις πράξεις του και στην δίκη που θα γινόταν θα κατηγορούσε τη βία που προβάλλουν οι ταινίες ως επιρροή. Ωστόσο, η κυρία Λούμις τον προδίδει και τον πυροβολεί, αφήνοντάς τον για νεκρό. Μετά την ήττα της κυρίας Λούμις, ο Μίκι σηκώνεται και επιτίθεται στη Σίντνεϊ, αλλά τελικά σκοτώνεται από τις Γκέιλ και Σίντνεϊ. Στο αρχικό σενάριο του Scream 2, ο Μίκι δολοφονούνταν από τον Ghostface στην προσπάθειά του να σώσει τη Σίντνεϊ, αλλά αργότερα αυτό άλλαξε όταν το σενάριο διέρρευσε στο διαδίκτυο και ξαναγράφτηκε.
Ντέρεκ Φέλντμαν
Ο Ντέρεκ Φέλντμαν είναι φοιτητής στο κολέγιο του Γουίντσορ, φίλος του Μίκι και το αγόρι της Σίντνεϊ Πρέσκοτ. Μετά τη δημόσια παραδοχή του ότι αγαπά τη Σίντνεϊ, πιάνεται αιχμάλωτος από τα αδέρφια της αδελφότητάς του στα πλαίσια μιας φάρσας. Στο φινάλε, η Σίντνεϊ ξεφεύγει του Ghostface και βρίσκει το Ντέρεκ δεμένο και προσπαθεί να τον απελευθερώσει όταν φτάνει ο δολοφόνος και αποκαλύπτει την ταυτότητά του. Ο Μίκι κατηγορεί τον Ντέρεκ ότι είναι ο συνεργός του και η Σίντνεϊ διστάζει να τον απελευθερώσει. Ο Μίκι τότε τον πυροβολεί στην καρδιά, σκοτώνοντάς τον.
Στο αρχικό σενάριο του Scream 2, ο Ντέρεκ θα ήταν ένας από τους τρεις δολοφόνους, μαζί με τις Χέιλι και κυρία Λούμις. Αυτός και η Χέιλι θα ήταν και εραστές. Και οι δύο σκοπό είχαν να αποκτήσουν δόξα για τους φόνους όταν θα συλλαμβάνονταν, αλλά η κυρία Λούμις θα τους σκότωνε και τους δύο, ώστε να κρατηθεί η ανωνυμία της. Εξαιτίας όμως της διαρροής του σεναρίου στο διαδίκτυο, η πλοκή αυτή αφαιρέθηκε.
Χέιλι ΜακΝτάνιελ
Η Χέιλι ΜακΝτάνιελ είναι φοιτήτρια στο κολέγιο Γουίντσορ και η καλύτερη φίλη της Σίντνεϊ Πρέσκοτ. Όταν η Σίντνεϊ τίθεται υπό προστατευτική συνοδεία, η Χέιλι πηγαίνει μαζί της αλλά ο Ghostface επιτίθεται στο αμάξι με το οποίο ταξιδεύουν, σκοτώνοντας τους αστυνομικούς που τις συνόδευαν. Ο δολοφόνος τρακάρει με το αμάξι και μένει αναίσθητος, επιτρέποντας στις Σίντνεϊ και Χέιλι να διαφύγουν. Όταν η Σίντνεϊ επιστρέφει στο αμάξι ώστε να μάθει την ταυτότητα του δολοφόνου, ανακαλύπτει ότι ο Ghostface δεν βρίσκεται πια στο αμάξι. Πετάγεται πίσω από τη Χέιλι και τη σκοτώνει.
Στο αρχικό σενάριο του Scream 2 η Χέιλι μαζί με τον Ντέρεκ και την κυρία Λούμις ήταν οι δολοφόνοι. Μαζί με τον Ντέρεκ, σκοπό είχαν να συλληφθούν από την αστυνομία και να αποκτήσουν έτσι δόξα για τις πράξεις τους. Ωστόσο, η κυρία Λούμις θέλοντας να κρατήσει την ανωνυμία της, τους σκοτώνει. Το φινάλε αυτό αφαιρέθηκε και ξαναγράφτηκε, μετά τη διάρρευση του σεναρίου στο ίντερνετ.
Κέισι "Σίσι" Κούπερ
thumb|right|150px|Η Σάρα Μισέλ Γκέλαρ δέχτηκε να παίξει στο [[Scream 2 χωρίς να διαβάσει το σενάριο.]]
Η Κέισι "Σίσι" Κούπερ είναι φοιτήτρια στο κολέγιο Γουίντσορ. Η Σίσι δέχεται επίθεση στο σπίτι της αδελφότητάς της από τον Ghostface ενώ είναι μόνη της. Τρέχει, ανεβαίνοντας τις σκάλες ενώ ο δολοφόνος την ακολουθεί και καταφέρνει να τη μαχαιρώσει και αμέσως μετά να την πετάξει από το μπαλκόνι, σκοτώνοντάς την. Μετά το θάνατό της και αυτών των Φιλ Στίβενς και Μορίν Έβανς, η Γκέιλ Γουέδερς ο Ντιούι Ράιλι, συνειδητοποιούν ότι ο νέος Ghostface επιλέγει τους στόχους του με βάση τα ονόματά τους, τα οποία είναι παρόμοια με των θυμάτων της πρώτης ταινίας.
Η Σάρα Μισέλ Γκέλαρ παραδέχτηκε σε συνεντεύξεις της ότι υπέγραψε να συμμετάσχει στο Scream 2 χωρίς να έχει διαβάσει το σενάριο, βασιζόμενη στην επιτυχία της πρώτης ταινίας.
Τζόελ
Ο Τζόελ είναι ο εικονολήπτης της Γκέιλ Γουέδερς. Αφού διαβάζει το βιβλίο της Γκέιλ σχετικά με τους φόνους που έγιναν στο Scream, διστάζει να παραμείνει στη δουλειά του και να τραβά πλάνα στο κολέγιο Γουίντσορ. Φεύγει μετά το θάνατο του Ράντι Μικς.
Στο αρχικό σενάριο του Scream 2, ο Τζόελ είχε πολύ μεγαλύτερο ρόλο, ως μέλος της παρέας της Σίντνεϊ. Το πτώμα του θα ανακαλυπτόταν κατά τη διάρκεια του φινάλε. Λόγω της διαρροής του σεναρίου στο ίντερνετ, ο ρόλος του Τζόελ ξαναγράφτηκε και κατέληξε να είναι ο κάμεραμαν της Γκέιλ.
Μορίν Έβανς και Φιλ Στίβενς
Η Μορίν Έβανς και το αγόρι της Φιλ Στίβενς είναι φοιτητές στο κολέγιο Γουίντσορ. Στην εναρκτήρια σκηνή της ταινίας, πηγαίνουν σινεμά να παρακολουθήσουν την ταινία μέσα στην ταινία "Stab". Κατά τη διάρκεια της ταινίας, ο Φιλ θα πάει στην τουαλέτα, εκεί ακούει κάποιους παράξενους ήχους από τη διπλανή τουαλέτα. Όταν προσπαθεί να ακούσει καλύτερα, μαχαιρώνεται στο αυτί και σκοτώνεται. Ο δολοφόνος, φορώντας τη στολή του Ghostface, επιστρέφει στον κινηματογράφο και κάθεται δίπλα στη Μορίν, πριν αρχίσει να την μαχαιρώνει. Το κοινό πιστεύει ότι είναι διαφημιστικό τρικ μέχρι που η Μορίν πεθαίνει μπροστά στην κινηματογραφική οθόνη.
Ο θάνατός τους σατιρίζεται στην ταινία Scary Movie.
Scream 3
To Scream 3 είναι η τρίτη ταινία της σειράς. Μια νέα σειρά δολοφονιών αρχίζει κατά τη διάρκεια των γυρισμάτων της ταινίας μέσα στην ταινία "Stab 3: Επιστροφή στο Γούντσμπορο". Ο Ghostface αφήνει σε κάθε σκηνή εγκλήματος φωτογραφίες της Μορίν Πρέσκοτ, μητέρα της Σίντνεϊ. Αποκαλύπτεται ότι ο δολοφόνος είναι ο Ρόμαν Μπρίτζερ, ο άγνωστος μέχρι τότε ετεροθαλής αδερφός της Σίντνεϊ και γιος της Μορίν, ο οποίος γεννήθηκε μετά από ένα βιασμό της Μορίν όταν είχε πάει στο Χόλιγουντ για να γίνει ηθοποιός με το ψευδώνυμο Ρίνα Ρέινολντς. Όταν ενηλικιώθηκε ο Ρόμαν και ανακάλυψε που βρίσκεται, η Μορίν τον απέρριψε και ο Ρόμαν για να την εκδικηθεί έπεισε τον Μπίλι Λούμις να τη σκοτώσει. Στο φινάλε της ταινίας η Σίντνεϊ και ο Ρόμαν παλεύουν με την Σίντνεϊ να τον μαχαιρώνει πριν ο Ντιούι Ράιλι τον πυροβολήσει στο κεφάλι.
Αντζελίνα Τάιλερ
thumb|right|150px| Η [[Έμιλι Μόρτιμερ στο αρχικό σενάριο ήταν η δεύτερη δολοφόνος.]]
Η Αντζελίνα Τάιλερ είναι ηθοποιός και υποδύεται το ρόλο της Σίντνεϊ Πρέσκοτ στην ταινία "Stab 3: Επιστροφή στο Γούντσμπορο". Κέρδισε το ρόλο όταν πήρε μέρος σε ένα διαγωνισμό ταλέντων, αλλά αργότερα η ίδια αποκαλύπτει ότι κοιμήθηκε με τον Τζον Μίλτον, παραγωγός της σειράς ταινιών "Stab", ώστε να πάρει το ρόλο. Ενώ βρίσκεται στο πάρτι του Ρόμαν Μπρίτζερ, δέχεται επίθεση από τον Ghostface και σκοτώνεται.
Σε ένα αρχικό προσχέδιο του σεναρίου, η Αντζελίνα θα ήταν η δεύτερη δολοφόνος, ερωμένη και συνεργός του Ρόμαν και πρώην συμμαθήτρια της Σίντνεϊ από το Γούντσμπορο με το όνομα Άντζι Κρικ. Το κίνητρό της ήταν ότι θαύμαζε τη Σίντνεϊ και επιθυμούσε τη φήμη της, γι' αυτό και υποδύθηκε τη Σίντνεϊ στην ταινία "Stab 3". Η ιδέα απορρίφθηκε.
Κριστίν Χάμιλτον
Η Κριστίν Χάμιλτον είναι η κοπέλα του Κότον Γουίρι. Στην εναρκτήρια σκηνή της ταινίας δέχεται επίθεση από τον Ghostface, ο οποίος χρησιμοποιεί τη φωνή του Κότον, με τη συσκευή που αλλάζει τη φωνή. Την πείθει ότι είναι ο Κότον. Όταν ο πραγματικός Κότον φτάνει στο σπίτι, η Κριστίν πιστεύει ότι θέλει να τη σκοτώσει και του επιτίθεται ενώ ο Ghostface πετάγεται από πίσω της και τη μαχαιρώνει μέχρι θανάτου.
Μαρκ Κινκέιντ
Ο Μαρκ Κινκέιντ είναι ο ντετέκτιβ που ερευνά τους φόνους του Ghostface. Δείχνει ένα έντονο ενδιαφέρον για τις ταινίες τρόμου αλλά και για τη Σίντνεϊ Πρέσκοτ. Όταν η Σίντνεϊ πηγαίνει να αντιμετωπίσει το δολοφόνο, ο Κινκέιντ την ακολουθεί και δέχεται επίθεση από τον Ghostface, ο οποίος τον τραυματίζει σοβαρά.
Τζένιφερ Τζολί
Η Πάρκερ Πόουζι έλαβε υποψηφιότητα για το MTV Movie Award καλύτερης κωμικής ερμηνείας.
Ρόμαν Μπρίτζερ
Ο Ρόμαν Μπρίτζερ είναι ο σκηνοθέτης της ταινίας "Stab 3: Επιστροφή στο Γούντσμπορο", η οποία βασίζεται στους φόνους που έκανε ο Ghostface στο Γούντσμπορο και στο κολέγιο Γουίντσορ. Στο πάρτι των γενεθλίων του, που πραγματοποιήθηκε στην έπαυλη του Τζον Μίλτον, ο Ρόμαν βρίσκεται δολοφονημένος στο υπόγειο. Στο φινάλε της ταινίας αποκαλύπτεται ότι έστησε το θάνατό του και ότι είναι ο δολοφόνος. Πληροφορεί τη Σίντνεϊ ότι είναι ο ετεροθαλής αδερφός της. Η μητέρα τους τον γέννησε όταν είχε έρθει στο Χόλιγουντ για να γίνει ηθοποιός. Η Μορίν βιάστηκε και όταν γέννησε τον Ρόμαν τον έδωσε για υιοθεσία. Όταν ο Ρόμαν ενηλικιώθηκε, εντόπισε τη μητέρα του, αλλά η Μορίν του είπε ότι δεν ήθελε να έχει καμία σχέση μαζί του και αρνήθηκε ότι είναι γιος της και το μόνο παιδί της είναι η Σίντνεϊ. Για να την εκδικηθεί, ο Ρόμαν αποκάλυψε στον Μπίλι Λούμις τον αληθινό λόγο που τον εγκατέλειψε η μητέρα του, η κυρία Λούμις. Του έδειξε ένα βίντεο που αποκάλυπτε την παράνομη σχέση του πατέρα του, Χανκ Λούμις με τη Μορίν. Έτσι ο Ρόμαν έθεσε σε κίνηση όλα τα γεγονότα που διαδραματίστηκαν στις ταινίες. Ο Ρόμαν θέλει να σκοτώσει τη Σίντνεϊ, πιστεύοντας ότι έχει τη δόξα και τη ζωή που αυτός στερήθηκε, αλλά τελικά πυροβολείται στο κεφάλι από τον Ντιούι Ράιλι και σκοτώνεται.
Σάρα Ντάρλινγκ
Η Σάρα Ντάρλινγκ είναι πλασματική ηθοποιός που πρωταγωνιστεί στην ταινία "Stab 3". Δέχεται τηλεφώνημα από κάποιον που η ίδια πιστεύει ότι είναι ο Ρόμαν Μπρίτζερ, σκηνοθέτη της ταινίας. Αργότερα ο δολοφόνος της επιτίθεται και τη σκοτώνει.
Στίβεν Στόουν
Ο Στίβεν Στόουν είναι ο σωματοφύλακας της πλασματικής ηθοποιού Τζένιφερ Τζολί. Ενώ φυλάει το σπίτι της, επιθεωρεί το τροχόσπιτο του Ντιούι Ράιλι. Εκεί δέχεται ένα τηλεφώνημα από τον Ντιούι αλλά αργότερα αποκαλύπτεται ότι είναι ο Ghostface. Ο δολοφόνος του επιτίθεται και τον σκοτώνει.
Τάισον Φοξ
Ο Τάισον Φοξ είναι πλασματικός ηθοποιός της ταινίας "Stab 3" και υποδύεται το ρόλο του Ρίκι, αντικαταστάτη του χαρακτήρα Ράντι Μικς. Στο πάρτι γενεθλίων του Ρόμαν, δέχεται επίθεση από τον Ghostface, ο οποίος τον μαχαιρώνει και τον πετά από το μπαλκόνι, σκοτώνοντάς τον.
Scream 4
Το Scream 4 είναι η τέταρτη ταινία της σειράς. Στη 15η επέτειο της σφαγής του Γούντσμπορο, η Σίντνεϊ επιστρέφει στο Γούντσμπορο για να προωθήσει το βιβλίο της, "Out of Darkness", το οποίo βασίζεται στις εμπειρίες που έζησε όλα αυτά τα χρόνια. Εν τω μεταξύ οι ταινίες μέσα στις ταινίες "Stab" έχουν γίνει πολύ δημοφιλείς. Ένας νέος Ghostface κάνει την εμφάνισή του, ο οποίος αναπαριστά τους αρχικούς φόνους της πρώτης ταινίας και επιτίθεται στους φίλους της Τζιλ Ρόμπερτς, ξαδέρφη της Σίντνεϊ. Για μία ακόμη φορά όμως ο κεντρικός στόχος είναι η Σίντνεϊ.
Τσάρλι Γουόκερ
Ο Τσάρλι Γουόκερ είναι ένας έφηβος που ζει στο Γούντσμπορο. Είναι φίλος του Ρόμπι Μέρσερ, ερωτευμένος με την Κίρμπι Ριντ και λάτρης των ταινιών τρόμου, συγκεκριμένα της σειράς ταινιών "Stab". Διευθύνει μια κινηματογραφική λέσχη μαζί με το Ρόμπι και στρατολογούνται από την Γκέιλ Γουέδερς να τη βοηθήσουν να ανακαλύψει το δολοφόνο. Στο φινάλε της ταινίας, και ενώ βρίσκεται στο σπίτι της Κίρμπι, ο Τσάρλι δέχεται επίθεση από τον Ghostface, ο οποίος τον δένει σε μια καρέκλα και αναγκάζει την Κίρμπι να απαντήσει σε ερωτήσεις που αφορούν ταινίες τρόμου για να σώσει τη ζωή του. Όταν η Κίρμπι νομίζει ότι νίκησε, ελευθερώνει τον Τσάρλι και αποκαλύπτεται ότι είναι ένας από τους δολοφόνους. Τη μαχαιρώνει, με θυμό που δεν ανταποκρίθηκε ποτέ στον έρωτά του όλα αυτά τα χρόνια που γνωρίζονταν. Επίσης αποκαλύπτεται ότι μαζί με τη συνεργό του, την Τζιλ, είναι εραστές, βοηθώντας την να γίνουν η νέα γενιά του Ράντι Μικς και της Σίντνεϊ Πρέσκοτ. Η Τζιλ όμως τον προδίδει και τον μαχαιρώνει στην καρδιά.
Τζιλ Ρόμπερτς
thumb|right|150px|Η Έμα Ρόμπερτς στην παγκόσμια πρεμιέρα του [[Scream 4 τον Απρίλιο του 2011.]]
Η Τζιλ Ρόμπερτς είναι μια έφηβη κοπέλα που ζει στο Γούντσμπορο. Είναι η πρώην του Τρέβορ, ξαδέρφη της Σίντνεϊ Πρέσκοτ και κόρη της Κέιτ Ρόμπερτς. Γίνεται ο στόχος του νέου Ghostface μαζί με τις φίλες της Κίρμπι και Ολίβια και η αστυνομία τις θέτει υπό προστασία. Αφού το σκάει από το σπίτι για να πάει στο σπίτι τις Κίρμπι, ο δολοφόνος επιτίθεται και σκοτώνει αρκετούς από τους φίλους της. Αργότερα αποκαλύπτεται ότι ένας από τους δολοφόνος είναι ο Τσάρλι. Αφού ο Τσάρλι πιάσει τη Σίντνεϊ, ως συνεργός του αποκαλύπτεται ότι είναι η Τζιλ, η οποία ζήλευε τη δόξα της και θέλει απεγνωσμένα να γίνει η "νέα" Σίντνεϊ Πρέσκοτ. Σκοτώνει τον Τρέβορ επειδή την απάτησε, προδίδει τον Τσάρλι μαχαιρώνοντάς τον στην καρδιά και μαχαιρώνει τη Σίντνεϊ στο στομάχι. Πιστεύοντας ότι τους έχει σκοτώσει όλους, η Τζιλ ενοχοποιεί τον Τσάρλι και τον Τρέβορ και αρχίζει να μαχαιρώνεται και να τραυματίζεται επίτηδες ώστε να μοιάζει ως η μοναδική επιζήσασα των νέων δολοφονιών. Αφού οδηγηθεί στο νοσοκομείο, ανακαλύπτει ότι η Σίντνεϊ είναι ακόμα ζωντανή και προσπαθεί να την αποτελειώσει. Αλλά με τη βοήθεια των Ντιούι, Γκέιλ και Τζούντι Χικς, η Σίντνεϊ την πυροβολεί στην καρδιά σκοτώνοντάς την.
Η Άσλεϊ Γκριν ήταν η αρχική επιλογή για το ρόλο της Τζιλ, αλλά τελικά δόθηκε στην Έμα Ρόμπερτς.
Τζούντι Χικς
Η Τζούντι Χικς είναι η αναπληρώτρια σερίφης στο Γούντσμπορο και πρώην συμμαθήτρια της Σίντνεϊ Πρέσκοτ. Θαυμάζει τον Ντιούι Ράιλι και αντιπαθεί τη σύζυγό του, Γκέιλ Ράιλι. Στο φινάλε της ταινίας σώζει την Γκέιλ από το να την πυροβολήσει η Τζιλ, η ίδια όμως πυροβολείται, αλλά όμως χωρίς να τραυματιστεί, καθώς φορούσε αλεξίσφαιρο. Στην πέμπτη ταινία, η Τζούντι προάγεται σε Σερίφη. Αποκαλύπτεγαι πως έχει έναν γιο, με όνομα Γουές Χικς (ένας φόρος τιμής στον βετεράνο σκηνοθέτη της σειράς Γουές Κρέιβεν που πέθανε το 2015). Στη συνέχεια δολοφονείται μαζί με τον Γουές στο σπίτι της.
Ο ρόλος της Τζούντι Χικς αρχικά δόθηκε στη Λέικ Μπελ, αλλά όταν αποχώρησε τέσσερις μέρες πριν ξεκινήσουν τα γυρίσματα εξαιτίας άλλων επαγγελματικών υποχρεώσεων, ο ρόλος κατέληξε στη Μάρλεϊ Σέλτον.
Κέιτ Ρόμπερτς
Η Λόρεν Γκράχαμ είχε υπογράψει να υποδυθεί την Κέιτ Ρόμπερτς, αλλά αποχώρησε από το πρότζεκτ λίγες μέρες πριν ξεκινήσουν τα γυρίσματα.
Κίρμπι Ριντ
Η Κίρμπι Ριντ είναι μια έφηβη κοπέλα που ζει στο Γούντσμπορο. Είναι η κολλητή της Τζιλ Ρόμπερτς και της Ολίβια Μόρις, ο έρωτας του Τσάρλι και λάτρης των ταινιών τρόμου. Ενώ κάνει πάρτι στο σπίτι της, ο Ghostface επιτίθεται και μαζί με τη Σίντνεϊ υποχωρούν στο υπόγειο. Ο δολοφόνος πιάνει τον Τσάρλι και αναγκάζει την Κίρμπι να παίξει ένα παιχνίδι για να σώσει τη ζωή του. Όταν πιστεύει ότι κέρδισε, ελευθερώνει τον Τσάρλι αλλά αποκαλύπτεται ότι είναι ένας από τους δολοφόνους και τη μαχαιρώνει.
Τρέβορ Σέλντον
Ο Τρέβορ Σέλντον είναι ένας έφηβος που ζει στο Γούντσμπορο. Είναι ο πρώην της Τζιλ Ρόμπερτς, η οποία τον χώρισε επειδή την απάτησε, αν και θα κάνει αρκετές προσπάθειες να τον συγχωρήσει. Αφού αποδεικνύεται ότι τα τηλεφωνήματα των θυμάτων έγιναν από το δικό του κινητό, το οποίο ισχυρίζεται ότι έχασε, γίνει ο κύριος ύποπτος. Πηγαίνει στο πάρτι της Κίρμπι, ισχυριζόμενος ότι τον κάλεσαν από το τηλέφωνο κάτι το οποίο οι ήδη παρευρισκόμενοι αρνούνται. Όταν οι δολοφόνοι αποκαλύπτεται ότι είναι ο Τσάρλι και η Τζιλ, σκοπό έχουν να ενοχοποιήσουν τον Τρέβορ για τους φόνους και τον σκοτώνουν.
Ο Τορτορέλα έκανε πέντε φορές δοκιμαστικό για να πάρει το ρόλο του Τρέβορ παίζοντας τη σκηνή του πρώτου Scream, όπου ο Μπίλι Λούμις αποκαλύπτει ότι είναι ο δολοφόνος.
Ολίβια Μόρις
Η Ολίβια Μόρις είναι μια έφηβη κοπέλα που ζει στο Γούντσμπορο. Είναι φίλη με τις Τζιλ Ρόμπερτς και Κίρμπι Ριντ. Δέχεται επίθεση από τον Ghostface στο σπίτι της και δολοφονείται άγρια ενώ η Τζιλ και η Κίρμπι αναγκάζονται να παρακολουθούν από το απέναντι σπίτι.
Ρεμπέκα Γουόλτερς
Η Ρεμπέκα Γουόλτερς είναι η βοηθός και η υπεύθυνη δημοσίων σχέσεων της Σίντνεϊ Πρέσκοτ. Η Σίντνεϊ την απολύει όταν προσπαθεί να εκμεταλλευτεί τη νέα σειρά δολοφονιών του Ghostface για να αυξήσει τις πωλήσεις του βιβλίου. Ενώ επιστρέφει στο αμάξι της, δέχεται επίθεση από το δολοφόνο, ο οποίος τη μαχαιρώνει μέχρι θανάτου και την πετάει από την κορυφή του πάρκινγκ σε ένα βαν των ειδήσεων μπροστά σε μια συνέντευξη τύπου.
Άντονι Πέρκινς και Ρος Χος
Οι Άντονι Πέρκινς και Ρος Χος είναι αστυνομικοί στο Γούντσμπορο και αναλαμβάνουν να προστατεύσουν την Τζιλ Ρόμπερτς και τη Σίντνεϊ Πρέσκοτ μετά από απειλές του Ghostface. Ενώ περιπολούν το σπίτι της Τζιλ, δέχονται επίθεση από το δολοφόνο και σκοτώνονται.
Τζένι Ράνταλ και Μάρνι Κούπερ
Οι Τζένι Ράνταλ και Μάρνι Κούπερ είναι έφηβες κοπέλες που ζουν στο Γούντσμπορο. Αφού παρακολουθήσουν την ταινία "Stab 7", η Τζένι κάνει φάρσα στη Μάρνι, προσποιούμενη τον Ghostface. Λίγο αργότερα όμως ένας νέος Ghostface δολοφονεί τη Μάρνι και κυνηγάει την Τζένι μέσα στο σπίτι. Την τραυματίζει και στη συνέχεια συνθλίβει την πλάτη της όταν προσπαθεί να συρθεί κάτω από μια αυτόματη πόρτα γκαράζ πριν τη μαχαιρώσει μέχρι θανάτου.
Σαμ Κάρπεντερ
Η Σαμάνθα "Σαμ" Κάρπεντερ είναι μια νεαρή γυναίκα από το Γούντσμπορο που τώρα ζει στο Μοντέστο της Καλιφόρνια με το αγόρι της, Ρίτσι Κιρς. Είναι η μεγαλύτερη αδερφή της Τάρα Κάρπεντερ και πρώην μπέιμπι σίτερ του Γουές Χικς. Αφού ανακάλυψε ότι ο πραγματικός της πατέρας είναι ο Μπίλι Λούμις όταν ήταν δεκατριών ετών, η Σαμ είχε μια ταραγμένη εφηβεία πριν εγκαταλείψει την οικογένειά της και το Γούντσμπορο στα δεκαοκτώ, φοβούμενη ότι θα γινόταν ψυχωτική δολοφόνος από τότε. Μόλις έλαβε μια κλήση από τον Γουές για την επίθεση της Τάρα, η Σαμ επιστρέφει στο Γούντσμπορο μετά από πέντε χρόνια με τον Ρίτσι για να είναι με την Τάρα καθώς αναρρώνει. Στο νοσοκομείο, δέχεται επίθεση από Ghostface και αρχίζει να βιώνει παραισθήσεις του πατέρα της. Τελικά λέει στην Τάρα το μυστικό της, το οποίο δημιουργεί ένταση μεταξύ των δύο. Αφού έσωσε την Τάρα από μια δεύτερη επίθεση, η Σαμ αποφασίζει να φύγει για το Μοντέστο ξανά με τον Ρίτσι και την Τάρα. Όταν η Τάρα συνειδητοποιεί ότι της λείπει η συσκευή εισπνοής, η τριάδα σταματά στο σπίτι της Άμπερ για να πάρει ένα εφεδρικό. Εκεί, ο Ρίτσι τη μαχαιρώνει, αποκαλύπτοντας ότι είναι ένας από τους δολοφόνους μαζί με την Άμπερ και αυτόν που επιτέθηκε την Τάρα. Προσπαθεί να σκοτώσει την Σαμ αλλά εκείνη τον σκοτώνει κόβοντάς του τον λαιμό. Στη συνέχεια, ευχαριστεί την Σίντνεϊ και την Γκέιλ πριν φύγει για το νοσοκομείο με την Τάρα.
Ρίτσι Κιρς
Ο Ρίτσαρντ "Ρίτσι" Κιρς είναι το αγόρι και ο συνεργάτης της Σαμ Κάρπεντερ σε μια αίθουσα μπόουλινγκ στο Μοντέστο της Καλιφόρνια. Όταν μαθαίνει ότι η αδερφή της Τάρα δέχθηκε επίθεση και νοσηλεύτηκε, πηγαίνει μαζί της στο Γούντσμπορο για συναισθηματική υποστήριξη. Αφού η Σαμ δέχεται επίθεση στο νοσοκομείο από τον Ghostface, την ακούει να λέει στην Τάρα ότι (η Σαμ) είναι η κόρη του Μπίλι Λούμις, αλλά αποφασίζει να μείνει μαζί της. Πηγαίνει μαζί της για να αναζητήσει τον Ντιούι Ράιλι, ο οποίος την προειδοποιεί ότι, ως το αγόρι της, βρίσκεται ψηλά στη λίστα των υπόπτων. Αργότερα βρίσκει την Τάρα να δέχεται επίθεση από τον Ghostface και τραυματίζεται ελαφρά. Η Σαμ και ο Ντιούι φτάνουν και, ενώ ο Ρίτσι και τα κορίτσια δραπετεύουν και ο Ντιούι σκοτώνεται. Στη συνέχεια, συναντούν τη Σίντνεϊ και, παρά τις προειδοποιήσεις της, αποφασίζουν να φύγουν. Στην έξοδο, η Τάρα συνειδητοποιεί ότι έχασε τη συσκευή εισπνοής της και η Σαμ πείθει τον Ρίτσι να πάει στο σπίτι της Άμπερ για να πάρει τα εφεδρικά της. Όταν μαθαίνουν ότι ο Ghostface είναι εκεί, η Σαμ είναι καχύποπτη για τον Ρίτσι, αν και την προειδοποιεί ότι μπορεί να είναι η Τάρα. Μετά την άφιξη της Σίντνεϊ, αυτή και η Σαμ υποτάσσουν τον Ghostface, μόνο που ο Ρίτσι μαχαιρώνει την Σαμ, αποκαλύπτοντας τον εαυτό του ως δολοφόνο, με τον άλλον να είναι η Άμπερ. Παίρνουν αυτούς και τον τραυματισμένο Γκέιλ αιχμάλωτο και αποκαλύπτουν το σχέδιό τους: να κάνουν μια πραγματική επανεκκίνηση του "Stab" με τη Σαμ, ως κόρη του Μπίλι, που είναι πλαισιωμένη ως δολοφόνος. Ο Ρίτσι έκλεψε επίσης τη συσκευή εισπνοής της Τάρα για να πέσουν στην παγίδα του. Ωστόσο, μαθαίνουν ότι η Τάρα είναι ελεύθερη (η προσπάθεια του Ρίτσι να σπείρει δυσπιστία στον Σαμ απέτυχε), αποσπώντας τους την προσοχή αρκετή ώρα ώστε η Σίντνεϊ και η Γκέιλ να ασχοληθούν με την Άμπερ, ενώ η Σαμ παλεύει με τον Ρίτσι. Τελικά παίρνει ένα μαχαίρι και τον μαχαιρώνει πολλές φορές με αυτό πριν του κόψει το λαιμό. Στη συνέχεια αδειάζει ένα όπλο που πήρε από την Γκέιλ στο πτώμα του για να βεβαιωθεί ότι είναι νεκρός.
Άμπερ Φρίμαν
Η Άμπερ Φρίμαν είναι μια έφηβη από το Γούντσμπορο και φίλη των Τάρα Κάρπεντερ, Γουές Χικς, Τσαντ Μικς-Μάρτιν, Μίντι Μικς-Μάρτιν και Λιβ Μακένζι. Φαίνεται να απειλείται από τον Ghostface κατά τη διάρκεια της επίθεσης της Τάρα. Μετά την επίθεση της Τάρα, αυτή και οι υπόλοιποι έφηβοι πηγαίνουν να την επισκεφτούν στο νοσοκομείο μαζί με τη μεγαλύτερη αδερφή της Τάρα, Σαμ και τον φίλο της, Ρίτσι Κιρς. Αυτή και οι έφηβοι εκδιώκονται από ένα μπαρ, όπου ο πρώην της Λιβ, Βινς Σνάιντερ, σκοτώνεται από τον Ghostface. Μετά τη δολοφονία του Γουές, αυτή και οι έφηβοι σχεδιάζουν ένα πάρτι στο σπίτι της για να τιμήσουν τη μνήμη του. Κατά τη διάρκεια αυτού, η Λιβ σκοτώνεται από την Άμπερ όταν αποκαλύπτεται ως η δολοφόνος. Η Άμπερ πυροβολεί την Γκέιλ και ο Ρίτσι αποκαλύπτεται ως συνεργός της, αιχμαλωτίζοντας την Γκέιλ, την Σίντνεϊ, την Σαμ και την Τάρα. Αποκαλύπτει ότι ήταν απογοητευμένοι στην τελευταία ταινία Stab και επιθυμούν να αναβιώσουν το franchise με ένα νέο ξεφάντωμα δολοφονίας για να λειτουργήσουν ως "πηγαίο υλικό" και να ξεφύγουν από την ετικέτα των "τοξικών θαυμαστών" που αισθάνονται ότι έχουν λάβει άδικα. Η Άμπερ σκοτώνεται αφού πυροβολείται από την Γκέιλ και την ανάβει στη φωτιά, καίγεται ζωντανή ενώ ούρλιαζε, και στη συνέχεια πυροβολείται στο κεφάλι από την Τάρα.
Τσαντ Μικς-Μάρτιν
Ο Τσαντ Μικς-Μάρτιν είναι ένας έφηβος από το Γούντσμπορο και ο δίδυμος αδερφός της Μίντι. Μέσω της μητέρας του, Μάρθα, είναι ανιψιός του Ράντι Μικς. Είναι αθλητής στο Λύκειο Γούντσμπορο και το αγόρι της Λιβ Μακένζι. Γίνεται προστατευτικός απέναντι στη Λιβ αφού ο Βινς Σνάιντερ προσπαθεί να την πάρει πίσω ένα βράδυ στο μπαρ. Στο πάρτι μνήμης για τον Γουές, αρνείται το αίτημα της Λιβ να πάνε κάπου ιδιωτικά από φόβο μήπως αυτή είναι η δολοφόνος. Η Λιβ απομακρύνεται και ο Τσαντ την κυνηγά χρησιμοποιώντας την κοινή χρήση τοποθεσίας στο τηλέφωνό του. Πιστεύοντας ότι βρήκε τη Λιβ, δέχεται επίθεση από τον Ghostface. Αφού οι δολοφόνοι έχουν ηττηθεί, τόσο ο Τσαντ όσο και η Μίντι αποκαλύπτεται ότι έχουν επιζήσει και περιμένουν ιατρική περίθαλψη.
Λιβ Μακένζι
Η Λιβ Μακένζι είναι μια έφηβη από το Γούντσμπορο και η κοπέλα του Τσαντ Μικς-Μάρτιν. Το προηγούμενο καλοκαίρι ήταν ζευγάρι με τον Βινς Σνάιντερ, ο οποίος δολοφονείται από τον Ghostface. Στο πάρτι μνήμης για τον Γουές, η Λιβ θυμώνει με τον Τσαντ καθώς αυτός υποπτεύεται πως μπορεί αυτή να είναι ο δολοφόνος. Φεύγει από το σπίτι και επιστρέφει αργότερα για να βρει το πτώμα του έξω μετά από επίθεση. Πανικόβλητη, ορμάει μέσα για να συζητήσει την ταυτότητα του δολοφόνου με τους υπόλοιπους καλεσμένους. Στη διαμάχη που ακολούθησε, η Λιβ πυροβολείται στο κεφάλι και σκοτώνεται από την Άμπερ.
Μίντι Μικς-Μάρτιν
Η Μίντι Μικς-Μάρτιν είναι μια έφηβη από το Γούντσμπορο και η δίδυμη αδερφή αδερφή του Τσαντ. Μέσω της μητέρας της, Μάρθας, είναι ανιψιά του Ράντι Μικς. Όπως ο θείος της, είναι φανατική θαυμάστρια του τρόμου. Στο πάρτι μνήμης για τον Γουές, δέχεται επίθεση από τον Ghostface ενώ παρακολουθούσε το Stab, αντικατοπτρίζοντας την επίθεση στον Ράντι πριν από είκοσι πέντε χρόνια. Αφού σταματήσουν οι δολοφόνοι, τόσο ο Τσαντ όσο και η Μίντι αποκαλύπτονται ότι έχουν επιζήσει και περιμένουν ιατρική περίθαλψη.
Τάρα Κάρπεντερ
Η Τάρα Κάρπεντερ είναι μια έφηβη από το Γούντσμπορο και η μικρότερη αδερφή της Σαμ Κάρπεντερ. Η ομάδα φίλων της περιλαμβάνει τους Άμπερ Φρίμαν, Γουές Χικς και Τσαντ και Μίντι Μικς-Μάρτιν. Είναι ο πρώτος στόχος του νέου Ghostface, αν και επιζεί από την επίθεση. Παραδέχεται ότι είναι οπαδός του ανεβασμένου τρόμου, αναφέροντας τις ταινίες Η Διαδοχή (2018) και Οι Σελίδες του Τρόμου (2014). Η Τάρα είναι αρχικά ενθουσιασμένη που θα δει την αδερφή της μετά από πέντε χρόνια, αλλά απομακρύνεται όταν η Σαμ αποκαλύπτει ότι ο βιολογικός της πατέρας είναι ο Μπίλι Λούμις. Αφού δέχεται ξανά επίθεση στο νοσοκομείο, η Σαμ αποφασίζει να φέρει την Τάρα πίσω στο Μοντέστο μαζί της και τον Ρίτσι. Καθώς φεύγουν από το Γούντσμπορο, η Τάρα συνειδητοποιεί ότι της λείπει η συσκευή εισπνοής της, αλλά θυμάται ότι άφησε ένα εφεδρικό στο σπίτι της. Μόλις έφτασε, η Άμπερ τελειώνει το πάρτι μνήμης προς τιμή του Γουές Χικς και πηγαίνει με την Τάρα για να ανακτήσει τη συσκευή εισπνοής. Αφού αποκάλυψε ότι είναι ο δολοφόνος, η Άμπερ δένει την Τάρα στην ντουλάπα της. Τελικά τη βρίσκει η Σαμ, η οποία τη λύνει. Αφού πυροβόλησε μια καμένη ακόμα ζωντανή Άμπερ που έτρεχε προς την Σίντνεϊ, την Σαμ και την Γκέιλ για να τις μαχαιρώσει, η Τάρα φορτώνεται σε ένα ασθενοφόρο.
Βινς Σνάιντερ
Ο Βίνσεντ "Βινς" Σνάιντερ είναι κάτοικος του Γούντσμπορο και ήταν σε σχέση με την Λιβ Μακένζι. Αφού πέρασε τη νύχτα στο μπαρ, δολοφονείται από τον Ghostface σε ένα κοντινό δρομάκι, και γίνεται το πρώτο θύμα. Όταν η ομάδα συζητά πιθανούς υπόπτους στο σπίτι των διδύμων, αποκαλύπτεται ότι ο Βινς είναι ο ανιψιός του Στου Μάχερ μέσω της μητέρας του, Λέσλι.
Γουές Χικς
Ο Γουές Χικς είναι έφηβος του Γούντσμπορο και είναι επίσης γιος της σερίφη Τζούντι Χικς. Πηγαίνει στο Λύκειο Γούντσμπορο και είναι μέλος της ομάδας φίλων. Τηλεφωνεί στη Σαμ και της λέει για την επίθεση της Τάρα και ανησυχεί μήπως ο δολοφόνος θα βάλει στόχο τον ίδιο και τη μητέρα του επειδή η Τζούντι συμμετείχε στην επίλυση των προηγούμενων δολοφονιών. Καθώς ετοιμάζει το τραπέζι για δείπνο, ο Γουές ακούει περίεργους θορύβους μέσα στο σπίτι. Πηγαίνει να κλειδώσει την μπροστινή πόρτα για ασφάλεια, αλλά στη συνέχεια δέχεται επίθεση από τον Ghostface. Προσπαθεί να κρατήσει το μαχαίρι, αλλά ο δολοφόνος το πιέζει να περάσει από το λαιμό του, σκοτώνοντάς τον.
Ανίκα Κεϊόκο
Η Ανίκα Κεϊόκο είναι μια φοιτήτρια που πηγαίνει στο Πανεπιστήμιο Blackmore και είναι η κοπέλα της Μίντι. Ενώ δέχεται επίθεση από τον Ghostface στο διαμέρισμα της Σαμ και της Τάρα, η Ανίκα πνίγεται και στη συνέχεια μαχαιρώνεται στην κοιλιά πριν δραπετεύσει σε ένα υπνοδωμάτιο με τη Μίντι και τη Σαμ. Ενώ προσπαθεί να διαφύγει από μια σκάλα σε ένα διπλανό διαμέρισμα, ο Ghostface εισβάλλει στο δωμάτιο και κουνάει βίαια τη σκάλα που προσπαθεί να περάσει η Ανίκα ενώ η Mindy, η Sam και ο Ντάνι προσπαθούν να τη σώσουν. Ο Ghostface καταφέρνει να ταρακουνήσει αρκετά τη σκάλα, με αποτέλεσμα η Ανίκα να πέσει βίαια και να πεθάνει.